વોટરશેડ કાર્યક્રમોને કારણે જૈવિક વાતાવરણ પુનઃસ્થાપિત થયું છે એટલું જ નહીં, તેને કારણે સમુદાય માટે આર્થિક લાભ પણ થયો છે. ભોપાલ જિલ્લાના બગરોડા ગામમાં જળસંચય અભિયાનનો 2006માં આરંભ થયો હતો જે અંતર્ગત 65.03 લાખ રૂપિયાના ખર્ચે 1275 હેક્ટર વિસ્તારને આવરી લેવાયો હતો. પ્રોજેક્ટના ચાર વર્ષમાં જમીનમાં 6 મોટી ટાંકી, પાંચ તળાવ, 10 ચેક ડેમ, 6000 ઊંડા ખાડા, 57,000 રોપાનું વાવેતર અને 10 હેક્ટરમાં ઘાસચારો ઊગાડવાની કામગીરી પાછળ રૂ. 43 લાખનો ખર્ચ કરાયો છે.